Zhantas/Cleaned-Kyrgyz_Wikipedia huggingface dataset:
Абдыкеримова Сатин

Абдыкеримова, Сатин (1919–1988) – акын. 1919-жылы Киров районундагы Бейшеке айылында туулган. С.Абдыкеримова кыргыз аялдарынын ичинен чыккан эң биринчи жазуучу акын. 

Анын биринчи ырлар жыйнагы 1939-жылы жарык көрүп, орус тилиндеги ырлар жыйнагы 1958-жылы чыккан. 

С. Абдыкеримова 1946-жылдан СССР Жазуучулар союзунун мүчөсү болгон.

Кыргыз совет адабиятына сиңирген эмгеги үчүн «Ардак белгиси» ордени, «1941 - 1945-жылдардагы Улуу Ата Мекендик согуштагы каарман эмгеги үчүн» медалы жана Кыргыз ССР Жогорку Советинин Президиумунун Ардак грамотасы менен сыйланган. 

Бейшеке айылдык Советине депутаттыкка шайланган.

 Жарык көргөн китептери 
 Кыргыз тилинде 

 Ырлар. - Ф.: Кыргызмамбас, 1949. - 46 б.
 Ырлар жыйнагы. - Ф.: Кыргызмамбас, 1952. - 96 б.
 Өчпөс нур: Ырлар жыйнагы. - Ф.: Кыргызмамбас, 1956. - 96 б.
 Айыл ырлары: Ырлар жана поэма. - Ф.: Кыргызстан, 1964. - 68 б.
 Алтын күз: Ырлар. - Ф.: Кыргызстан, 1969. - 114 б.
 Таң шооласы: Ырлар. - Ф.: Кыргызстан, 1977. - 50 б.
 Өмүр издери: Ырлар жана поэмалар. - Ф.: Кыргызстан, 1979.
 Талант толкуну: Ырлар. - Ф.: Кыргызстан, 1988. - 104 б.

 Орус тилинде 

 Стихи. - Ф.: Кыргызмамбас, 1958. - 62 с.
 Милый край: Стихи. - Ф.: Мектеп, 1970. - 63 с.

 Колдонулган адабияттар 

 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория: Кыргыз Республикасынын жазуучулары
Жакыпбек Абдылдаев

Абдылдаев, Жакыпбек – акын. Сокулук районуна караштуу Жал айылында 1948-жылы 2-январда туулган. 1966-жылы Фрунзедеги № 5-орто мектепти бүтүрүп, Советтик Армиянын катарында милдет өтөп келген соң КыргызТАГда корректор, В.И.Ленин атындагы заводдо жыгач уста, 1973–1993-жж. Кемин районунун Ак-Түз кен башкармасында жардыруучу болуп иштеген. Ошол эле жылы «Макмалалтын» кен комбинатына которулуп, ушул мегзилге чейин эмгектенип келет. 

Анын алгачкы ыры «Жаз күндөрү» деген ат менен «Ленинчил жаш» гезитине 1966-жылы жарыяланган.

Биринчи китеби 1973-жылы «Сагыныч» деген ат менен «Кыргызстан» басмасынан жарык көргөн. Эки обону Маданият министрлиги тарабынан фондуга кабыл алынган (1983).

Ал Чернобыль АЭСинде болгон кырсыктын кесепетин жоюуга катышып келген. 1970-жылы «Жоокердик каармандыгы үчүн» юбилейлик медалы, 1976-жылы Кыргыз ССР Жогорку Советинин Грамотасы, 1990-жылы СССРдин түстүү металлургия жана профсоюздардын Бүткүл Союздук Борбордук Советинин (ВЦСПС) «Ардактуу кенчи» наамы ыйгарылган.

Ж.Абдылдаев 1989-жылдан СССР Жазуучулар союзунун мүчөсү. Тоголок Молдо атындагы (2008) сыйлыктын лауреаты.

 Жарык көргөн китептери 
Сагыныч: Ырлар жыйнагы. – Ф.: Кыргызстан, 1973.

Жакшы көрөм кызылды: Балдар үчүн ырлар. – Ф.: Мектеп, 1976.

Шор башат: Сатиралык ырлар. – Ф.: Адабият, 1986.

Алтын кенин казгандар: Ырлар. – Б.: Учкун, 1998.

Тикендүү гүлдесте: Ырлар, пародиялар, сатиралык ырлар. – Б.: Бийиктик, 2003.

Бал челек: Балдар үчүн ырлар. – Б.: Гүлчынар, 2008.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Таажы-2012
Категория:Инсандар:Кыргызстан
Каныбек Ажимудинов

Ажимудинов, Каныбек - жазуучу, драматург. Жумгал районунун Кызарт айылында 1953-жылы 8-октябрда туулган. 1971 - 1976-жж. Кыргыз Мамлекеттик университетинин филология факультетинде окуган. 

1976 - 1983-жж. «Кыргызстан пионери» гезитинде кабарчы, 1984 - 1989-жж. «Кыргызстан маданияты» гезитинде кабарчы, бөлүм башчы, 1989 - 1991-жж. Кыргыз телекөрсөтүүсүнүн сатира жана юмор бөлүмүндө редактор, 1991 - 1992-жж. Токтогул атындагы мамлекеттик филармониясынын адабий бөлүмүнүн башчысы, 1992 - 1996-жж. Кыргыз Республикасынын Маданият министрлигинин драматургия искусствосу боюнча редактору, 1996-жылдан Кыргыз Мамлекеттик балдар жана өспүрүмдөр театрында адабият бөлүмүнүн башчысы, «Кыргыз Караван» гезитинин башкы редакторунун орунбасары, 2004-жылдан Кыргыз Улуттук филармониясынын адабий бөлүмүнүн башчысы болуп эмгектенип келет.

К.Ажимудинов чыгармачылык жолун 1976-жылы баштаган. Балдар үчүн «Мойнуңа ал Бекболот», «Айжан» аттуу бир актылуу пьесалары биринчи чыгармаларынан болуп эсептелет. 1985-жылы «Тамаша» аттуу сатиралык жыйнагы жарык көргөн. Ал «Тажрыйба», «Анонимка», «Тирүү өлүктөр», «Айланайын партия, кагылайын демократия», «Сагызган сагынан өлбөйт» көп актылуу комедиялардын, «Сараң бий», «Кырсык», «Чокчолой баатыр» аттуу драмалардын, бир топ сатиралык аңгемелердин жана интермедиялардын автору, пьесалары профессионал жана элдик театрларда коюлган. Кыргыз Республикасынын Театр ишмерлери (1984) жана Жазуучулар союздарынын (1990) мүчөсү. Эл агартуунун отличниги. 

Билим берүү министрлигинин, ЛКЖС БКнын, Журналисттер союзунун Ардак грамоталары менен сыйланган.

 Жарык көргөн китептери 
 Кыргыз тилинде 
Тамаша: Сатиралар жана интермедиялар. - Ф.: Мектеп, 1985. - 36 б.

Бөрү заман: Сатиралык аңгемелер. - Б.: БГУнун басмаканасы, 2003. - 150 б.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория: Кыргыз Республикасынын жазуучулары
Категория:Инсандар:Кыргызстан
Категория:Таажы-2012
Категория:Кыргыз театры
Категория:Кыргыз драматургиясы
Акималиев, Алик

Акималиев, Алик – акын. Токтогул районундагы Акчий-Карасуу айылында 1957-жылы 19-ноябрда туулган.

Орто мектепти 1974-жылы бүтүрүп, Советтик Армиянын катарында 1976 - 1978-жж. кызмат өтөгөн.

1985-жылы Кыргыз Мамлекеттик университетинин журналистика бөлүмүн аяктап, райондук, республикалык гезиттерде иштеп келатат.

1988-1995-жж. Токтогул, Жоомарт, Коргол музей комплексин түзүүнүн, 125, 110, 80 жылдык мааракелерин уюштуруунун туңгуч демилгечиси болуп, элдик мурас жыйноочу катары иликтөөлөрдү жүргүзгөн.

1975-жылы «Жаш ленинчи» журналына, «Кыргызстан пионери» гезитине туңгуч ырлары чыгып, «Жалын», «Бир кеменин үстүндө» альманахтарына чыгармалары жарыяланган.

Акын 1987-жылы Алма-Атада өткөн жаш акындардын бүткүл союздук XIV фестивалынын катышуучусу.

1994-жылдан Кыргыз Республикасынын Жазуучулар, Журналисттер союздарынын мүчөсү.

«Ханбазар times», «Эл үнү» гезиттеринин башкы редактору. 

 Жарык көргөн китептери 
 Кыргыз тилинде 
Бала мышык: Балдар үчүн ырлар. - Ф.: Мектеп, 1982. - 24 б.

Күнөстүү элет: Ырлар жыйнагы. - Ф.: Кыргызстан, 1989. - 69 б.

Ай ааламга күйүп турган ыр чырак: Тандалмалар. - Б.: Бийиктик, 2002. - 250 б.

Ханда жок байлык. 1-том: Тандалмалар. – Б.: Айат, 2008. – 332 б.

Көрүнбөс калканыч менен арноолор. 2-том: Тандалмалар. – Б.: Айат, 2008. – 400 б.

Чырак: 2-,3-басылышы. – Б.: Бийиктик, 2004–2005. – 332 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Инсандар:Кыргызстан
Категория:Кыргыз Республикасынын жазуучулары
Категория:Таажы-2012
Акматбекова, Сагын

АКМАТБЕКОВА Сагын (16. 2. 1949-жыл, Чүй облусу, Панфилов району, Орто-Арык айылы) – акын. Кыргыз Республикасынын эл акыны, Кыргыз Республикасынын маданиятына эмгек сиңирген ишмер (1995). Адегенде Фрунзе шаарындагы политехникалык институтунда окуйт. 

1967-жылы «Ленинчил жаш» гезитинде иштеп, 1968-жылы Москва шаарындагы СССР жазуучулар союзунун М.Горький атындагы адабият институтуна кирип, аны 1973-жылы ийгиликтүү бүтүрөт. Ошол эле жылы «Кыргызстан аялдары» журналынын коомдук-саясий бөлүмүнүн башчысы, 1993-жылдан башкы редактору болуп, 2000 – 2007-жылдары республикалык «Асылзат» аялдар гезитин жетектеген.Анын алгачкы ырлары 1968-жылы «Кыргызстан маданияты» гезити жана «Ала-Тоо» журналында жарык көргөн.Биринчи ырлар жыйнагы 1970-жылы «Жамгыр» деген ат менен чыккан. Ырлары орус, украин, латыш, түркмөн, түрк, немис жана башка тилдерге которулган.С.Акматбекова япон, кытай классиктери Басе, Исса, Ли Бо, Ду Фу өңдүү улуу өкүлдөрүнүн ырларын мыкты которгон котормочу катары да белгилүү.Чыгармалары жана котормолору мектеп, жогорку окуу жайлардын программаларына киргизилген.

С. Акматбекова кыргыз поэзиясына өзгөчөлүк киргизген, стилдик чеберчилиги, ырларындагы тематикалык-идеялык масштабы, колдонгон көркөм методдору менен айырмаланып турган акын. Ал эле эмес өз чыгармачылыгында батыш жана чыгыш поэзиясынын өзгөчөлүктөрүн кыргыз дүйнө таанымы менен айкалыштыра билген чеберчилиги аркылуу да бааланат.1975-жылдан СССР Жазуучулар союзунун мүчөсү.Кыргыз ССРинин Грамотасы (1991) менен сыйланган.

1995-жылы .2000-жылы Кыргыз Республикасынын Жаштар сыйлыгы Алтын диплому менен сыйланган.

 Жарык көргөн китептери 
 Кыргыз тилинде 
Жамгыр: Ырлар. - Ф.: Мектеп, 1970. - 53 б.

Алыскы талаалар: Ырлар. - Ф.: Мектеп, 1972. - 80 б.

Айлуу дөң: Ырлар. - Ф.: Мектеп, 1978. - 124 б.

Терезедеги жарык: Ырлар. - Ф.: Мектеп, 1984. - 68 б.

Өткөн жылдын жалбырагы: Ырлар жана поэмалар. - Ф.: Кыргызстан, 1987. - 104 б.

Күүгүмдөгү күү: Ырлар жана новеллалар. - Б.: Кыргызстан, 1998. - 248 б.

Күз ырлары: Ырлар. - Ф.: Адабият, 1990. - 96 б.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Инсандар:Кыргызстан
Категория:Таажы-2012
Михаил Аксаков

Аксаков, Михаил Георгиевич (Михаил Голубев) (1912–1974) - жазуучу, котормочу. Воронеж шаарында 1912-жылы 4-ноябрда туулган. 1932-жылы Ташкенттеги Орто Азиялык ирригация инженердик политехникумун бүтүрүп, 1939 - 1941-жж. Ленинграддагы мамлекеттик университеттин география факультетинде сырттан окуган. 

Эмгек жолун 1932-жылы инженер-гидротехник болуп иштөөдөн баштап, 1934 - 1942-жж. Фрунзе шаарында Гидрометкызмат башкармалыгында иштеген. 1942-жылы Фрунзе шаарындагы комсомолдун Пролетар райкомуна катчы, ошол эле жылдын августунда Кыргызстан ЛКЖС БКнын Ысык-Көл обкомунун катчысы, 1943-жылы Кыргызстан КП БКнын инструктору, 1945-жылы Кыргызстан КПнын Фрунзе обкомунун уюштуруу бөлүмүнүн башчысы, 1948–1951-жж. Кыргыз Республикасынын ар түрдүү тармактагы ишканаларында жетекчилик кызматтарда, 1951 - 1953-жж. «Кыргызстан» альманахынын жооптуу катчысы, 1953 - 1955-жж. «Литературная газетанын» Кыргызстан боюнча кабарчысы, 1965-жылдан тартып «Литературный Киргизстан» журналынын башкы редактору болуп иштеген. 

1953-жылдан СССР Жазуучулар союзунун, 1955-жылдан СССР Журналисттер союзунун мүчөсү болгон.

«Кызыл жылдыз» ордени, «1941 - 1945-жылдардагы каарман эмгеги үчүн», «Эмгектеги өзгөчөлүгү үчүн», В.И.Лениндин туулган күнүнүн 100 жылдыгынын урматына «Каарман эмгеги үчүн» медалдары, Кыргыз ССРинин Жогорку Кеңешинин Ардак грамотасы, ВЛКСМ БКнын жана ЛКЖС БКнын Ардак грамоталары менен сыйланган. 

Кыргыз ССРинин Жогорку Кеңешинин II чакырылышынын депутаты. Кыргызстан КПнын Фрунзе обкомунун бюросунун (1946-ж.) мүчөсү болуп шайланган. 

 Жарык көргөн китептери 

 Кыргыз тилинде 

Киргизия: Очерк. - М.: Госкиноиздат, 1952. - 32 с.

Братья: Рассказы. - Ф.: Киргизгосиздат, 1953. - 155 с.

Учитель пения: Рассказы - Ф.: Киргизучпедгиз, 1958. - 92 с. 

Горными тропами: Рассказы. - Ф.: Киргизгосиздат, 1962. - 141 с.

Цветы и камни. - Ф.: Кыргызстан, 1970. - 148 с.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Мар Алиев

Алиев, Мар Кулубекович - акын, жазуучу, журналист, врач. Кочкор районундагы Теңдик колхозунда 1932-жылы 14-июлда туулган. 

1950-жылдан Кочкор райондук эл сотунда, райондук китепканада иштеген. 1958-жылы Кыргыз мамлекеттик медициналык институтунун дарылоо факультетин бүтүрүп, врач-эпидемиолог катары Нарын шаарындагы Тянь-Шань облустук санэпидстанциясына жөнөтүлгөн. 1960-жылы врач-бактериолог болуп Кочкор райондук ооруканасына которулган. Ошол эле жылы ал «Ден-соолук» медициналык журналына жооптуу катчы болгон, 1970-жылы «Ден-соолук» журналынын башкы редактору болуп дайындалган. 

1952-жылы «Кыргызстан пионери» гезитине М.Алиевдин алгачкы ыры жарыяланган. «Айнектеги жазуу» аттуу биринчи аңгемелер жыйнагы 1963-жылы басылып, «Дени сактын көңүлү куунак» ж.б. илимий популярдуу китепчелери, кеңештери өзүнчө китеп болуп чыккан.

М.Алиев Н.Амосовдун, «Жүрөк жана ойлор», Федор Угловдун «Далайдын ичиндеги бир дабагер», С.Ахундовдун, корея жазуучусу Ким Ден Шенин чыгармаларын кыргыз тилине которгон. 

«Жез таңдай», «Курманбектин уулу Сейитбек», «Көсөл чечен Көкөтөй», «Бала баатыр», «Хан Манас менен Каныкей», «Акыл Карачач» пьесаларынын автору.

1962-жылдан СССР Журналисттер союзунун, 1983-жылдан СССР Жазуучулар союзунун мүчөсү. 

«СССР Саламаттык сактоосунун отличниги», Кыргыз ССРинин Саламаттык сактоосунун эмгек сиңирген кызматкери (1982), СССРдин басмасынын отличниги. 

Кыргыз ССРинин Жогорку Советинин, Кыргыз ССР ЛКЖС БКнын, Кыргыз ССРинин Саламаттык сактоо министрлигинин грамоталары менен сыйланган. 1995-жылдан персоналдык пенсионер.

 Жарык көргөн китептери 

 Кыргыз тилинде 

Айнектеги жазуу: Аңгемелер. - Ф.: Кыргызокуупедмамбас, 1963. - 80 б.

Өлүм жеңилди: Аңгемелер. - Ф.: Мектеп, 1965. - 76 б.

Менин атым - коммунист: Ырлар жана поэмалар. - Ф.: Мектеп, 1967. - 60 б.

Турмуш жолу: Ырлар. - Ф.: Кыргызстан, 1967. - 50 б.

Ак куюн: Ырлар, сатиралар, поэмалар. - Ф.: Кыргызстан, 1970. - 59 б.

Күлкү болгон түлкү: Ырлар. - Ф.: Мектеп, 1974. - 14 б.

Кыял чабыты: Ырлар жана поэмалар. - Ф.: Мектеп, 1977. - 107 б.

Ишеним: Ырлар. - Ф.: Кыргызстан, 1982. - 120 б.

Айыл аталарды күтөт: Аңгемелер, мыскыл жана тамсилдер. - Ф.: Мектеп, 1986. - 140 б.

Тамгалардан түзүлгөн табышмак: Ырлар кенже балдар үчүн. - Б.: Адабият, 1990. - 20 б.

Балгарт баатыр баяны: Ырлар болмуштар, поэма: Өспүрүмдөр үчүн. - Б.: Адабият, 1991. - 128 б.

 Котормолору 

Амосов И. Жүрөк жана ойлор: Повесть. - Ф.: Кыргызстан, 1978. - 352 с.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6 
Категория: Кыргыз Республикасынын жазуучулары
Категория:Таажы-2012
Категория:Кыргызстан
Алмазбеков, Какен

Алмазбеков, Какен (1934–1991) - акын, дастанчы. Сокулук районунун Шалта айылында 1934-жылы 13-июлда туулган. 1948-жылы айылдагы жети жылдык мектепти бүткөндөн кийин борборубуздагы № 5 мектепте окуп, көз оорусуна байланыштуу кийин окуусун уланта албай калган. 1951-жылы куурчак театрында иштеп, «Сүрөттүн сыры» пьесасын жазган.

К.Алмазбековдун ырлары мектепте окуп жүргөн кезинде «Кыргызстан пионери», «Ленинчил жаш» гезиттерине жарыяланып, гезиттердин активдүү кабарчыларынан болгон.

К.Алмазбековдун «Он үч жашар баланын арманы», «Айдай кыз», «Жаштарга», «Айсарынын баяны», «Кызыл Туу кыргыз кыздары», «Арманым», «Эненин арманы», «Кыргыз көчү» сыяктуу 200дөн ашуун ырлары Кыргыз радиосунун алтын фондусуна жазылып алынган.

К.Алмазбековдун ырларына А.Малдыбаев, М.Абдыраев, А.Фере, Б.Эгинчиев, Ж.Шералиев ж.б. обон жазышкан. Кыргызстан Жазуучулар союзунун мүчөсү.

 Жарык көргөн китептери 

 Кыргыз тилинде 

 Он жылдан кийин: Жомок. - Ф.: Кыргызокуупедмамбас, 1964. - 24 б.
 Жыргал: Ырлар жана поэма. - Ф.: Кыргызстан, 1967. - 46 б.
 Мелдеш: Ырлар. Тестиер балдар үчүн. - Ф.: Мектеп, 1968. - 48 б.
 Кимде айып?: Ырлар жана поэмалар. - Ф.: Кыргызстан, 1988. - 96 б. 
 Эненин арманы: Термелер, ырлар. - Б.: Учкун, 1992. - 110 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория: Кыргыз Республикасынын жазуучулары
Категория:Дастанчылар
Категория:Туулгандар 1934-жылы
Категория:Өлгөндөр 1991-жылы
Категория:Таажы-2012
Алыбаев Биримкул

Алыбаев, Биримкул - акын, котормочу. Талас районунун Көпүрө-Базар айылында 1937-жылы 1-июлда туулган.

1961-жылы Кыргыз Мамлекеттик университетинин филология факультетин аяктап, Кыргыз ТАГда оператор, 1965–1969-жж. республикалык илимий-техникалык маалымат жана үгүттөө институтунда редактор, 1969–1977-жж. «Кыргызстан» басмасында редактор болуп иштейт. 

Б.Алыбаевдин биринчи ыры 1953-жылы облустук гезитте жарыяланган. Ошондон тартып ырлары, очерктери, кабарлары, макалалары республикалык гезит-журналдарда, альманахтарда үзгүлтүксүз жарыяланып келген.

Акындын көптөгөн ырларына обон жазылып, ал Алфи Гасымовдун, тажик классиги А.Дехотинин китептерин, вьетнам акындарынын ырларын кыргыз тилине которгон. «Кыргызфильм» студиясында ондогон көркөм фильмдерди кыргыз тилине синхрондуу которгон.

Б.Алыбаев 1969-жылдан СССР Журналисттер союзунун, 1975-жылдан СССР Жазуучулар союзунун мүчөсү.

2007-жылы КРнын Ардак грамотасы менен сыйланган.

 Жарык көргөн китептери 

 Кыргыз тилинде 

Акчардак: Балладалар. – Ф.: Кыргызстан, 1968. – 70 б.

Бурганак: Ырлар. – Ф.: Кыргызстан, 1970. – 66 б.

Гүлбурак: Ырлар жана балладалар. – Ф.: Мектеп, 1974. – 163 б.

Жаштык рапсодиясы: Ырлар, сатиралар, поэмалар. – Ф.: Кыргызстан, 1978. – 102 б.

Таштагы жазуулар: Ырлар, поэма. – Ф.: Мектеп, 1979. – 76 б.

Жазды күтөм: Ырлар. – Ф.: Кыргызстан, 1987. – 108 б.

Лирика. – Б.: Концерн «Учкун». – 140 б. 

 Котормолору 

Дехоти А. Поезд келди: Ырлар. – Ф.: Мектеп, 1955. – 24 б. 

Гасымов А. Адиланын таалайы: Роман – Ф.: Кыргызстан, 1972. – 336 б.

Катаал күндүн ырлары. – Б.: Бийиктик, 2008. – 140 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория:Кыргыз Республикасынын жазуучулары
Категория:инсандар
Категория:Таажы-2012
Бекбай Алыкулов

Алыкулов, Бекбай – жазуучу. Жайыл районунун Сары-Булак айылында 1937-жылдын 15-сентябрында туулган. 1955-жылы Сары-Булак орто мектебин бүтүргөндөн кийин үч жыл Ленин атындагы колхоздо чабан болуп иштеген. 1963-жылы Кыргыз Мамлекеттик университетин бүтүргөн.

Эмгек жолун Кыргыз Республикасынын «Билим» коомунда методист болуп иштөөдөн баштаган. Андан соң 1965–1967-жж. Кыргызстан керек-жарак союзунда китеп-соодалоо бөлүмүнүн товар боюнча улук адиси, 1967–1983-жж. «Советтик Кыргызстан» гезитинде атайын кабарчы, «Кыргызстан» басмасынын көркөм котормо бөлүмүнүн башчысы, 1988-жылы «Кыргызфильм» киностудиясында улук редактор, «Кыргызкабар» агенттигинде редактор, 1990-жылы «Кыргызстан» басмасынын көркөм котормо бөлүмүндө улук редактор, Чүй облустук «Чүй баяны» гезитинин маданият бөлүмүнүн башчысы, республикалык «Кыргыз Туусу» гезитинин маданият бөлүмүнүн башчысы болуп иштеген.

Алгачкы «Фонарь» деген аңгемеси 1957-жылы «Жаш ленинчи» журналына жарыяланган. Ошондон баштап аңгеме-очерктери мезгилдүү басма сөз беттеринде жарыялана баштаган.

1970-жылдан Кыргыз Республикасынын Журналисттер жана 2006-жылдан Жазуучулар союзунун мүчөсү.

1974-жылы Кыргыз ССР Жогорку Советинин Ардак грамотасы менен сыйланган. 1999-жылы «Кыргыз Республикасынын маданиятына эмгек сиңирген ишмер» деген ардактуу наам алган.

 Жарык көргөн китептери 
 Кыргыз тилинде 
Турмуш жолу: Документалдуу повесть. – Ф.: Кыргызстан, 1972. – 88 б.
Ак куулар кайтып келатат: Аңгеме, повесть. – Ф.: Кыргызстан, 1981. – 144 б.
Балалык менен кездешүү: Повесть. – Ф.: Мектеп, 1984. – 192 б.

 Котормолору 
Чагым кесепети. – Ф.: Кыргызстан, 1979 – 68 б.
Анна Лупан: Дыйкандарың кайда, жер? Роман. – Ф.: Мектеп. 1977. – 252 б.
Ирина Волобуева: Боз үй сындуу асман астында. – Ф.: Кыргызстан, 1986. – 247 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Инсандар:Кыргызстан
Категория:Кыргыз Республикасынын жазуучулары
Категория:Таажы-2012
Сталбек Артыкбаев

Артыкбаев Сталбек – котормочу. Панфилов районундагы Орто-Арык айылында 1940-жылы 17-январда туулган. 

1955–1957-жж. устачылык окуу жайында окуган. Бул кесип боюнча 1957–1960-жж. Казакстанда, Фрунзе шаарында иштеген. 1965-жылы КМУнун журналистика факультетин бүтүргөндөн кийин орус тилиндеги «Сельская новь» райондук гезитинде жана республикалык «Кыргызстан пионери», «Кыргызстан маданияты» гезиттеринде иштеген. Республиканын Мамбаском системасында, басмаларда көркөм котормо адабияттарынын редакциясынын башчысы болуп көп жылдар бою эмгектенген. 1990–2001-жж. Өкмөттө, андан кийин Кыргыз Республикасынын Президенттик Администрациясында котормочу болуп иштеген.

1988-жылдан Кыргызстан Жазуучулар союзунун жана Кыргызстан Журналисттер союзунун мүчөсү.

 Котормолору 
Панфилова В. Менин атам. – Ф.: Кыргызстан, 1973. – 100 б. 

Цеткин Клара. Лениндин бүткүл дүйнөнүн аялдарына кайрылуусу. – Ф.: Кыргызстан, 1975. – 70 б. 

Быков Василь. Таңга жетсе…: Повесттер. – Ф.: Мектеп, 1978. – 292 б.

Бережков В.М. Дипломаттык кызмат жылдары. – Ф., 1981. – 280 б.

Караславов В. Таң шооласы: Роман. – Ф.: Кыргызстан, 1983. – 416 б.

Жирков А.В. М.В. Фрунзенин Кыргызстан жана Түркестан жергеси менен байланыштары. – Ф.: Билим коому, 1985. – 14 б.

Ардаматский В.И. Акыркы жыл: Роман-хроника. – Ф.: Кыргызстан, 1987. – 584 б.

Ахтанов Т. Жоголгон дос. К-пте: Казак жазуучуларынын аңгемелери. - Ф.: Кыргызстан, 1988, – 25 б. 

Гримайло Я. Улуу саякатчы: Роман. (Которгондор: С.Артыкбаев, Т.Болчуров, Т.Элеманов). – Ф.: Адабият, 1989. – 384 б. 

Ислам сабактары. – Б.: Шам, 1995. – 44 б.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6 

Категория: Кыргыз Республикасынын жазуучулары
Категория:Инсандар:Кыргызстан
Категория:Таажы-2012
Нинакан Жүндүбаева атындагы орто мектеп гимназиясы

Нинакан Жүндүбаева атындагы орто мектеп гимназиясы Кочкор районунундагы мектептердин бири.
Мектеп 1985 жылы пайдаланууга берилген үч этаждуу типтүү, 1176 орундуу. Мектепте азыркы учурда 1368 окуучу окуп, аларга 102 мугалим билим тарбия беришет. Мектепте окуу эки тилде жүргүзүлөт, орус жана кыргыз тилдеринде. 
Бул мектеп белгилүү акын Нинакан Жүндүбаеванын атынан 1993 жылы коюлган. Мектеп гимназия статусун 2002-жылы алган. Ал кезде мектепти Асангазиев Мырзабек Асангазиевич жетектеп турган. 
Категория: Мектептер
Вандализм (көркоолук)

Вандализм (көркоолук) (лат. Vandali – байыркы герм. мыкаачы согушчан уруу) – имараттарды же курулуштарды маскаралап бүлдүрүүнү, коомдук унаа же башка коомдук жайлардагы мүлктү бүлдүрүүнү камтыган коомдун коопсуздугуна каршы кылмыш.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Варрант (сатыккат)

Варрант (сатыккат) ( – негиз, ыйгарым укук) – 1) чыгарылуучу баалуу кагаз; жүгүртүүгө чыкканга чейин эле номиналы боюнча баалуу кагаздар пакетин сатып алуу мүмкүнчүлүгү алдынала каралган тастыктама түрү. Тастыктама менен баалуу кагаздарды сатып алуу мөөнөтүнүн айырмалуулугу В. өзгөчөлүгү болуп саналат; 2) белгилүү бир мөөнөттүн өтүшү менен, анын ээсине кошумча жеңилдиктерге укук бере турган баалуу кагаздарга күбөлүк; 3) күрөө күбөлүгү, товардык баалуу кагаз, ал кампа күбөлүгү менен биригип экилтик (кош) кампа күбөлүгүн түзөт. В. кармоочунун (кампа күбөлүгүн кармоочудан айырмаланып) күрөө күбөлүгү боюнча берилген кредит менен анын пайызынын өлчөмүндө товарга күрөө алууга укугу бар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Ведомстволук тийиштүүлүк

Ведомстволук тийиштүүлүк – мамлекеттик бийликтин чечүүсүнө муктаж укуктар жана башка юридикалык иштер жөнүндө талаш-тартыштардын тигил же бул мамлекеттик, коомдук органдын же бейтарап соттун кароосуна тийиштүүлүгү, юридикалык иштердин чечилүүсүнүн белгилүү бир юрисдикциялык органдардын кароосуна жаткан өзгөчө касиети.
 
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Векселдер инкассосу

Векселдер инкассосу – кардарлардын тапшыруусу боюнча банктардын сыйакы алуу менен векселдерди төлөөгө жана алар боюнча төлөмдөрдү алууга көрсөтүү аткарымы.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр